यह सन्देश वैद्य लोमेश कुमार बच का कोरबा, छत्तीसगढ़ से है. अपने इस सन्देश में लोमेशजी हमें वात जनित रोगों के पारंपरिक उपचार की विधि के बारे में बता रहे है. इनका कहना है कि इसके उपचार के लिए 1 किलो काले धतूरे के फल, 500 ग्राम सौंठ एवं 500 ग्राम अजवाइन इन तीनो सामग्रियों को साबूत अवस्था में लें. एक मिट्टी के पात्र में 500 ग्राम काले धतूरे के फलों को रखकर उसके उपर सौंठ रखे और फिर सौंठ के ऊपर अजवाइन रखकर बचे हुए 500 ग्राम धतूरे के फलों को रखकर उस मिट्टी के पात्र को पानी से पूर्ण भरें और इसे धीमी आँच में चूल्हे पर लगभग 6 घंटो तक पकाएं. पकने के बाद इसे आँच से उतारकर ठंडा होने पर इसमें से सिर्फ सौंठ को निकाल कर उसे छाँव में सुखाकर इसका चूर्ण कपड़े से छान लें. इस चूर्ण को सहजन की जड़ के रस में 3 घंटे घोटकर इसकी चने के आकार की गोलियाँ बनाकर छाया में सुखाकर किसी शीशी में सुरक्षित रखें. पीड़ित व्यक्ति को यह 1-1 गोली सुबह शाम देने से गठियावात और अन्य वात जनित रोगों में लाभ मिलता है.